Ibil bedi

Ibil bedi 2018 urtean Nafarroan sorturiko pop musika talde bat da. Irunberri, Erriberri, Zangoza eta Iruñeko bost lagunek osatzen dute taldea eta jotzen dituzten instrumentuak gitarra, baxua, biolina, saxoa, bateria, teklatua eta ahotsak dira. Haien lehenengo diskoak «Berandu baina garaiz» du izena eta 2019ko ekainean argitaratu zuten.

Urte bereko bukaeran abesti bikoitz bat atera zuten: «Bide Zuzena-Teilaturantz», bideoklip eta guzti. Taldearen bigarren lanaren izenburua «Beltxarga Beltza» da, 2021an argitaratua, hamaika abestiz osatua.  2023ko apirilean, hirugarren lan luzea argitaratu zuten «Goldea» izenburupean. 

Ibil bedi taldearen abestiak gai anitzezkoak dira: maitasuna, dudak, sorpresak, galerak eta bizipenak. Musikalki pop-a da estilo nagusia, baina beste estilo batzuk hauteman daitezke.

 Taldekideak 

 Amets Aranguren Arrieta: saxoa, ahotsa eta teklatua
 Eder Escalera Llorente: bateria
 Javier Larrañeta Iribarren: baxua
 Ibai Osinaga Gogorcena: gitarra eta ahotsa
 Areta Senosiain Elorza: biolina eta teklatua

 Diskoak 
 Berandu baina garaiz (2019, autoekoizpena)
 Beltxarga beltza (2021)
 Goldea (2023) 

 Erreferentziak 

 Kanpo estekak 

Kategoria:Euskal Herriko musika taldeak
Kategoria:Nafarroako musika taldeak